Michal Fečkan

Prof. RNDr. Michal Fečkan, DrSc. (* 9. december 1960, Nové Zámky) je slovenský matematik. Odborne sa zaoberá nelineárnou funkcionálnou analýzou, dynamickými systémami a ich aplikáciami. Veľkej pozornosti sa teší jeho prínos v oblasti analýzy riešení rovníc so zlomkovými deriváciami.

V roku 1985 absolvoval štúdium matematickej analýzy na Matematicko-fyzikálnej fakulte Univerzity Komenského v Bratislave (dnes FMFI UK). Od roku 1985 pôsobí na Matematickom ústave SAV a od roku 1995 aj na Katedre Matematickej analýzy a Numerickej matematiky FMFI UK.

V roku 2019 patril medzi 1 % najcitovanejších vedcov na svete pracujúcich v rôznych výskumných zameraniach.

Referencie

Externé odkazy 
 Michal Fečkan – profil na webe Katedry Matematickej analýzy a Numerickej matematiky FMFI UK

Osobnosti z Nových Zámkov
Slovenskí matematici
Slovenskí vysokoškolskí pedagógovia
Slovenskí univerzitní profesori
Pracovníci Slovenskej akadémie vied
Absolventi Fakulty matematiky, fyziky a informatiky Univerzity Komenského v Bratislave
Vyučujúci na Fakulte matematiky, fyziky a informatiky Univerzity Komenského v Bratislave